CELEX: 32016R1248
Language: lt
Date: 2016-07-28 00:00:00
Title: 2016 m. liepos 28 d. Komisijos įgyvendinimo reglamentas (ES) 2016/1248, kuriuo dėl Botsvanos įrašo trečiųjų šalių, teritorijų ar jų dalių, iš kurių leidžiama į Sąjungą įvežti tam tikrą šviežią mėsą, sąraše iš dalies keičiamas Reglamento (ES) Nr. 206/2010 II priedas (Tekstas svarbus EEE)

29.7.2016   
            
            
               LT
            
            
               Europos Sąjungos oficialusis leidinys
            
            
               L 204/112
            
         KOMISIJOS ĮGYVENDINIMO REGLAMENTAS (ES) 2016/1248
   2016 m. liepos 28 d.
   kuriuo dėl Botsvanos įrašo trečiųjų šalių, teritorijų ar jų dalių, iš kurių leidžiama į Sąjungą įvežti tam tikrą šviežią mėsą, sąraše iš dalies keičiamas Reglamento (ES) Nr. 206/2010 II priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. gruodžio 16 d. Tarybos direktyvą 2002/99/EB, nustatančią gyvūnų sveikatos taisykles, reglamentuojančias žmonėms skirtų gyvūninės kilmės produktų gamybą, perdirbimą, paskirstymą ir importą (1), ypač į jos 8 straipsnio įžanginį sakinį, 1 dalies pirmą pastraipą ir 4 dalį,
   kadangi:
   
               (1)
            
            
               Direktyvoje 2002/99/EB nustatyti, be kita ko, gyvūnų sveikatos reikalavimai, susiję su žmonėms skirtų gyvūninių produktų įvežimu į Sąjungą. Pagal tuos reikalavimus tokius produktus įvežti į Sąjungą leidžiama tik iš tų trečiųjų šalių, kurios yra įtrauktos į Komisijos sudarytą sąrašą;
            
         
               (2)
            
            
               Komisijos reglamente (ES) Nr. 206/2010 (2) nustatytos, be kita ko, tam tikrų kanopinių šviežios mėsos siuntų įvežimo į Sąjungą sąlygos. To reglamento II priedo 1 dalyje pateiktas trečiųjų šalių, teritorijų arba jų dalių, iš kurių į Sąjungą galima įvežti tokias siuntas, sąrašas ir prie tokių siuntų pridedamų veterinarijos sertifikatų pavyzdžiai, atsižvelgiant į visas specialiąsias sąlygas arba reikiamas papildomas garantijas;
            
         
               (3)
            
            
               Botsvana yra suskirstyta į regionus, kad būtų įtraukta į šį sąrašą. Reglamento (ES) Nr. 206/2010 II priedo 1 dalyje nurodytos į regionus suskirstytos Botsvanos teritorijos kaip tos šalies dalys, iš kurių į Sąjungą leidžiama įvežti tam tikrų laukinių ir naminių kanopinių šviežios mėsos siuntas. Šios dalys sudarytos iš kelių veterinarinės ligų kontrolės zonų (VLKZ) arba jų dalių;
            
         
               (4)
            
            
               2013 m. kovo mėn. Botsvanoje atliktas Komisijos auditas, siekiant įvertinti veikiančią gyvūnų sveikatos kontrolės sistemą, visų pirma snukio ir nagų ligos (SNL) kontrolę (3). Komisija nustatė, kad SNL viruso patekimo į veterinarinės ligų kontrolės zonos Nr. 6 (VLKZ Nr. 6), iš kurios į Sąjungą leidžiama įvežti tam tikrų naminių ir laukinių kanopinių šviežią mėsą, dalį rizikos negalima laikyti nereikšminga. Atsižvelgiant į SNL viruso patekimo riziką importuojant šviežią ligai imlių kanopinių rūšių mėsą, Komisijos įgyvendinimo reglamentu (ES) Nr. 482/2013 (4) leidimas eksportuoti tokią šviežią mėsą iš VLKZ Nr. 6 į Sąjungą buvo sustabdytas;
            
         
               (5)
            
            
               2015 m. spalio mėn. Komisija atliko auditą, kad įvertintų dėl SNL (5) nustatytų priežiūros ir suskirstymo į regionus priemonių veiksmingumą. Komisija nustatė, kad VLKZ Nr. 6 buvo pertvarkyta ir padalyta į VLKZ Nr. 6a ir 6b, įtraukiant buvusią intensyvios priežiūros teritoriją prie sienos su Zimbabve į VLKZ Nr. 6b. Abi šias VLKZ Pasaulinė gyvūnų sveikatos organizacija pripažįsta SNL neužkrėstomis zonomis, kuriose nuo tos ligos neskiepijama (6);
            
         
               (6)
            
            
               Komisija padarė išvadą, kad Botsvanos kompetentinga institucija visiškai pašalino trūkumus, dėl kurių buvo sustabdytas importo iš VLKZ Nr. 6 leidimo galiojimas, ir kad Botsvana dabar teikia pakankamas garantijas dėl snukio ir nagų ligos VLKZ Nr. 6a ir 6b, atitinkančias Sąjungos arba lygiaverčius reikalavimus, taikomus įvežant šviežią naminių ir laukinių SNL imlių kanopinių mėsą;
            
         
               (7)
            
            
               Botsvana paprašė leisti iš VLKZ Nr. 6a ir 6b į Sąjungą įvežti šviežią iškaulinėtą ir brandintą tam tikrų naminių ir laukinių kanopinių gyvūnų mėsą, taikant šioms zonoms papildomas garantijas;
            
         
               (8)
            
            
               atsižvelgiant į tai, kas išdėstyta, tikslinga leisti į Sąjungą įvežti šviežią tam tikrų naminių ir laukinių kanopinių mėsą iš Botsvanos VLKZ Nr. 6a ir 6b;
            
         
               (9)
            
            
               todėl Reglamento (ES) Nr. 206/2010 II priedo 1 dalis turėtų būti atitinkamai iš dalies pakeista;
            
         
               (10)
            
            
               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 206/2010 II priedo I dalis iš dalies keičiama pagal šio reglamento priedą.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. liepos 28 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 18, 2003 1 23, p. 11.
   
      (2)  2010 m. kovo 12 d. Komisijos reglamentas (ES) Nr. 206/2010, kuriuo nustatomi trečiųjų šalių, teritorijų arba jų dalių, iš kurių į Europos Sąjungą leidžiama įvežti tam tikrus gyvūnus ir šviežią mėsą, sąrašai ir veterinarijos sertifikatų reikalavimai (OL L 73, 2010 3 20, p. 1).
   
      (3)  http://ec.europa.eu/food/fvo/audit_reports/details.cfm?rep_id=3103
   
      (4)  2013 m. gegužės 24 d. Komisijos įgyvendinimo reglamentas (ES) Nr. 482/2013, kuriuo iš dalies keičiamas Reglamentas (ES) Nr. 206/2010, kuriuo nustatomi trečiųjų šalių, teritorijų arba jų dalių, iš kurių į Europos Sąjungą leidžiama įvežti tam tikrus gyvūnus ir šviežią mėsą, sąrašai ir veterinarijos sertifikatų reikalavimai (OL L 139, 2013 5 25, p. 6).
   
      (5)  http://ec.europa.eu/food/fvo/audit_reports/details.cfm?rep_id=3559
   
      (6)  http://www.oie.int/animal-health-in-the-world/official-disease-status/fmd/list-of-fmd-free-members/
   
      PRIEDAS
      Reglamento (ES) Nr. 206/2010 II priedo 1 dalyje Botsvanos įrašas pakeičiamas taip:
      
         
                     „BW – Botsvana
                  
                  
                     BW-0
                  
                  
                     Visa šalies teritorija
                  
                  
                     EQU, EQW
                  
                  
                      
                  
                  
                      
                  
                  
                      
                  
                  
                      
                  
               
                     BW-1
                  
                  
                     Veterinarinės ligų kontrolės zonos Nr. 3c, 4b, 5, 8, 9 ir 18
                  
                  
                     BOV, OVI, RUF, RUW
                  
                  
                     F
                  
                  
                     1
                  
                  
                     2011 m. gegužės 11 d.
                  
                  
                     2012 m. birželio 26 d.
                  
               
                     BW-2
                  
                  
                     Veterinarinės ligų kontrolės zonos Nr. 10, 11, 13 ir 14
                  
                  
                     BOV, OVI, RUF, RUW
                  
                  
                     F
                  
                  
                     1
                  
                  
                      
                  
                  
                     2002 m. kovo 7 d.
                  
               
                     BW-3
                  
                  
                     Veterinarinės ligų kontrolės zona Nr. 12
                  
                  
                     BOV, OVI, RUF, RUW
                  
                  
                     F
                  
                  
                     1
                  
                  
                     2008 m. spalio 20 d.
                  
                  
                     2009 m. sausio 20 d.
                  
               
                     BW-4
                  
                  
                     Veterinarinės ligų kontrolės zona Nr. 4a, išskyrus 10 km intensyvios priežiūros buferinę zoną, einančią palei skiepijimo nuo snukio ir nagų ligos zonos ir laukinės gyvūnijos kontrolės teritorijos ribą
                  
                  
                     BOV
                  
                  
                     F
                  
                  
                     1
                  
                  
                     2013 m. gegužės 28 d.
                  
                  
                     2011 m. vasario 18 d.
                  
               
                     BW-5
                  
                  
                     Veterinarinės ligų kontrolės zonos Nr. 6a ir 6b
                  
                  
                     BOV, OVI, RUF, RUW
                  
                  
                     F
                  
                  
                     1
                  
                  
                     2013 m. gegužės 28 d.
                  
                  
                     2016 m. rugpjūčio 18 d.“